[{"text_idx": "#000001", "text": "Burbunak eta Etsayak dokumentala online ikus daiteke"}, {"text_idx": "#000004", "text": "Hemendik aurrera dokumentala online egongo da (euskaraz) eta salgai Aranzadi Zientzia Elkartean eta Dobera Euskara Elkartean 5 eurotan (euskara batua, ingelesa eta gaztelerazko azpitituluekin)."}, {"text_idx": "#000005", "text": "Ondarea da hari-mataza bat, inoiz bukatzen ez dena. Tira eta tira egingo diozu hari-muturrari, eta ez da inoiz bukatuko. Pertsonak naturan itsatsita egon denetik sekulako jakintza pilatu du, mataza bukaezina. Egin ditu sendagaiak belarrekin, eta jarraitu dio basoko piztiari, herriko azken zokoraino... Animalia eta landareen izenak, bizimodua, haiekin lotutako sineskerak, mitoak... Herritarrak gero eta hiritarrago diren Euskal Herri honetan, badira ondare hori bizi bizirik mantentzenduten herritarrak. Hernaniko kasua azaltzen du dokumental honek, ondarea gaur eguneraino dakarren hari-muturra ez baita erabat eten Hernanin. 25 protagonistek argituko dute zer diren burbunak eta etsayak."}]